Document ID: /roh_data/filtered/fineweb-2-filterrobots_roh.jsonl.gz/73945

Invitaziun alla «oura da consultaziun per la populaziun da Salouf»
Per migliurar l’infurmaziun ed igl dialog cun la populaziun ò la suprastanza communala decidia igl onn passo d’organisar scuntradas perdiodicas cun la populaziun dallas singulas vischnancas.
La suprastanza communala anveida ossa la populaziun da Salouf ad en barat d’infurmaziun, glindesde, igls 30 da matg 2022, allas 20.00, ainten la sala polivalenta a Salouf.
La fegnameira dalla «oura da consultaziun per la populaziun» è da sa scuntrar cun la populaziun e d’infurmar davart projects specifics tgi pertotgan la sia vischnanca e per piglier ancunter giaveischs e propostas.
En’invitaziun correspondenta vign tarmessa ainfer taimp util a tot igls casals dalla vischnanca.
La suprastanza communala sa legra sen ena numerousa participaziun ed en barat interessant.
Tinizong, igls 3 da matg 2022 Suprastanza communala Surses